
gayundin ang lahat ng manining- 
ning na tagumpay na nakamit ng 
kumander at 
mandirigma. Ang mga tagumpay 


mga Pulang 
na ito ay nakamit sa wastong 
pamumuno ng Partido kaalinsa- 
bay ng militanteng partisipa- 
syon ng malawak na masa ng 
sambayanang Pilipino. 


Nag-uukol tayo ng kataas- ki 


taasang parangal sa mga rebolu- 
syonaryong martir at bayani. 
Nakamit ang mga tagumpay ng 
armadong rebolusyon sa pamama- 
gitan ng kanilang mga sakripisyo 
at pakikibaka. Binibigyang-sigla 
nila tayo upang lumaban nang may 
higit na tatag at tapang para isu- 
long at kamtin ang ganap na 
tagumpay sa pambansa-demokrati- 
kong rebolusyon laban sa imperya- 
lismo, pyudalismo at burukrata 
kapitalismo. 

Makakamit lamang natin ang 
pambansang kalayaan, demokrasya 
at kapayapaan sa pagwawakas sa 
dominasyon ng US sa Pilipinas at 


ng lokal na W 
naghaharing sistema ng malalaking 
kumprador at panginoong maylu- 
pa. Kaya at dapat nating gawin ito 
sa pamamagitan ng pagpupunyagi 
sa matagalang digmang bayan, sa 
gabay ng rebolusyonaryong partido 
ng uring manggagawa at pagsalig 
sa pinagsamang lakas ng uring 
manggagawa at magsasaka. 


Ang pandaigdigan at lokal 
na krisis 


Lumalala ang krisis ng 
pandaigdigang sistemang kapita- 
lista. Labis ang produksyon ng 
lahat ng tipo ng kalakal relatibo sa 

pandaigdigang pamilihan na kumi- 
tid bunsod ng pagkalugi ng mga 
negosyo, pagbabawas sa produk- 
syon, malawakang disempleyo at 
pagbabawas sa kita ng mga tao. 
Ang bwelo ng mga imperyalista sa 
ilalim ng "neoliberal" na 
patakarang globalisasyon ng 
"malayang pamilihan" ay nagpa- 
bilis sa paghuthot ng supertubo 
mula sa masang anakpawis, sa 
pagsasapribado ng mga pag-aaring 
publiko, sa pagkawasak ng mga 
industriya sa karamihan ng mga 
bayan at sa konsentrasyon at sen- 
tralisasyon ng kapital sa mga 
imperyalistang bayan, pangunahin 
na sa US. 


Kitang-kita na papahina ang 
numero unong imperyalistang 
kapangyarihan, ang nag-iisang 
superpower. Nasadlak na ito sa 
malalang krisis sa ekonomya at 
pinansya sapul noong 2000. 
Lubhang nang kumitid ang panda- 
igdigan at lokal na pamilihan sa 
high tech na kalakal-pangkonsumo 
at mga batayang produktong 
industriyal. Namamantine lamang 
nito ang malaking lokal na pamili- 
hang pangkonsumo dahil sa pagpa- 
palaki ng depisit sa kalakalan at sa 
pagpasok ng pondo mula sa ibang 
bayan. Kilalang-kilala na ang US 
bilang numero unong mangungu- 
tang sa mundo. Bulnerable ito 
ngayon sa pagtalilis ng kapital 
bunga ng mga pagbagsak sa pinan- 
sya. 

Patuloy na gumagamit ang 
rehimeng Bush ng mga "neoliberal" 
na islogan kahit na bumabaling ito 
sa "Keynesyanismong militar." 
Determinado itong bawasan ang 
buwis na binabayaran ng monopol- 
yong burgesya, itulak pababa ang 
antas ng sahod, tipirin ang mga 
gastusing panlipunan at itulak 
pang lalo ang patakarang pribati- 
sasyon, liberalisasyon at deregu- 
lasyon. Kaalinsabay, gusto nitong 
pasiglahin ang ekonomya ng US sa 
pamamagitan ng pagpaparami ng 
mga kontratang militar para sa mi- 
litary-industrial complex. Kaya sina- 
mantala nito ang mga atake noong 
Setyembre 11, 2001 at ipinatupad 
ang patakarang tinaguriang 
"neokonserbatibo" para ipataw ang 
Pax Americana sa buong mundo sa 
pamamagitan ng agresibong pag- 
gamit ng superyor na lakas-militar. 

Pero walang ibang patutungu- 
han ang US kundi ang higit pang 
paglubog sa krisis ng ekonomya 
dahil hindi makalilikha ng trabaho 
ang high tech na produksyong mili- 
tar para punan ang malaking 
kawalang-hanapbuhay na idinulot 
ng pangkalahatang pagbulusok ng 
industriya. Nanggagalaiti na ang 

mamamayang Amerikano sa gina- 
gawang pagbabawas sa mga gas- 
tusing panlipunan habang ang 
gubyernong US ay nagbubuhos ng 
pera sa makinaryang panggera at 
mga gerang agresyon. Naglaho ang 
mga impok at pondong pen-syon 
ng malaking porsyento ng mama- 
mayang Amerikano dahil sa pag- 
putok ng bula ng "bagong ekono- 
mya" sa stock market na likha ng 
high-tech. Hindi na malaman ng US 
kung paano maibabangon ang 
pamilihan ng US sa harap ng 
lumalaking depisit sa badyet at 
kalakalan. 

Itinutulak ng kasalukuyang 
pandaigdigang krisis ang nag- 
iisang superpower at lahat ng 
imperyalistang kapangyarihan na 
patindihin ang pang-aapi at 
pagsasamantala sa mamamayan ng 
mundo at tahakin ang landas ng 
pasismo at gera. Ngunit ang kapur- 
sigihan ng US na maglunsad ng 
mga gerang agresyon at monopo- 
lisahin ang pakinabang sa gera ay 
nagpapalala ng kontradiksyon sa 
hanay ng mga kapangyarihang 
imperyalista at nagpapatindi ng 
kanilang labanan para sa muling 
paghahati ng mundo. Inagaw ng 
US ang mga pinagkukunan at ruta 
ng suplay ng langis at gas at iba 
pang malalaking pakinabang kaug- 
nay ng mga gera laban sa Iraq, 
Yugoslavia at Afghanistan. Nitong 
nakaraang taon, nakabangga ng US 
ang France, Germany, Russia at 
China dahil nais nitong monopo- 
lisahin ang mga pakinabang mula 
sa pagsalakay at pagsakop sa Iraq. 

Ang krisis ay nagluluwal ng 
iba't ibang anyo ng paglaban ng 
mamamayan ng mundo, ng mga 
imperyalistang bayan, ng ikatlong 
daigdig at ng mga bayang paurong. 
Naglulunsad ang mamamayan ng 
mga militanteng raling protesta at 
mga welga sa malawakang saklaw 
upang labanan ang imperyalismo, 
krisis at digma. Ang ilang bayan at 
gubyerno ay palabang naggigiit ng 


pambansang kasarinlan bilang 
tugon sa labis na mga imposisyon 
ng US at iba pang imperyalistang 
kapangyarihan. Lumalawak at 
tumitindi ang mga armadong rebo- 
lusyonaryong kilusan para sa pam- 
bansang pagpapalaya. Sumusulong 
ang mga ito, halimbawa, sa 
Colombia, Peru, Nepal, India, 
Pilipinas, Palestine, Turkey at Iraq. 
Sa Pilipinas, sukdulan nang 
nabulok ang malakolonyal at mala- 
pyudal na sistema bunsod ng kasi- 
baan ng mga lokal na mapagsa- 
mantalang uring malalaking 
kumprador at panginoong maylupa 
at ng kanilang mga among 
imperyalista. Sobra na ang suplay 
ng lahat ng mga produktong ine- 
eksport ng Pilipinas sa pandaigdi- 
gang pamilihan. Kaalinsabay, bina- 
baha ng mga dayuhang produktong 
pangkonsumo ang lokal na pamili- 
han. Maging ang lokal na pro- 
duksyon ng mga pangunahing 
pagkain ay iniipit na ng mga pro- 
duktong imported. Ang dolyar na 
kinikita ng mga manggagawang 
kontraktwal sa ibayong dagat 
(OCW) ay lumiliit at nagagamit sa 
mga di-produktibong gastusin. 
Bumubulusok ang ekonomya. 
Walang tigil ang paglaki ng depisit 
sa badyet at kalakalan. Nasaid 
nang lahat ang mga mauutangan 
sa labas ng bayan. Nitong mga hul- 
ing taon, nangutang ng napakalaki 
ang rehimeng Arroyo sa mga prib- 
adong pamilihan ng kapital sa US. 
Subalit ang mga pautangang ito ay 
nagsisimula nang magsara bunsod 
ng kasalukuyang grado ng Pilipinas 
bilang di-mapagkakatiwalaang 
mangungutang. Araw-araw ay 
lumalala ang krisis pampinansya ng 
lokal na naghaharing uri, tulad ng 
ipinakikita ng mabilis na pag- 
bagsak ng halaga ng piso. 
Todo-largang pinalalala ng 
rehimen ang krisis ng ekonomya at 
pinansya dahil sa sagarang pag- 
sunod nito sa mga dikta ng 
imperyalismong US, paglabag sa 

pambansang soberanya at pagsu- 
basta sa pambansang patrimonya. 
Ipinagwawalambahala nito ang 
kahilingan para sa repormang 
agraryo at pambansang indus- 
triyalisasyon. Walang anumang 
solusyong maihapag ang rehimen 
sa krisis ng lipunan at ekonomya. 
Sinasamantala ng US ang krisis na 
ito at nagpapataw ng mga impo- 
sisyon sa pulitika at militar, gamit 
bilang sangkalan ang anti-teroris- 
mo at pagrenda sa China at North 
Korea. 

Malubha ang diskuntento ng 
masang anakpawis na manggagawa 
at magsasaka. Hinahagupit sila ng 
lumalalang disempleyo, lumiit na 
kita, sumisirit na presyo ng mga 
batayang bilihin at pagbulusok ng 
halaga ng piso. Binibiktima sila ng 
mga mapamwersang makinarya ng 
estado. Kaya lumalahok sila sa 
papalawak na mga protestang masa 
at welga, at lubos na naghahangad 
ng armadong rebolusyon. Maging 
ang mga panggitnang saray sa 
lipunan ay lalong naghihirap at 
namumuhi sa naghaharing sistema. 
Ang malawak na masa ng sam- 
bayanan ay lubusang nasusuklam 
sa pagkatuta, katiwalian, kasinu- 
ngalingan at kalupitan ng rehi- 
meng Macapagal-Arroyo. 


Eleksyon at negosasyong 
pangkapayapaan 


Ang iba't ibang paksyon ng 
mga lokal na naghaharing uri ay 
abala ngayon sa paligsahang elek- 
toral, mula antas ng presidente 
pababa. Ang mamamayan ay 
walang anumang maaasahang ma- 
kabulahang pagbabago para sa 
ikabubuti mula sa nalalapit na 
eleksyon sa Mayo. Sa kalakhan, ilu- 
luklok ng eleksyon ang mga pam- 
pulitikang kinatawan ng mga uring 
malaking kumprador at panginoong 
maylupa. Gayunman, sa pambansa 
at nakabababang antas ng paligsa- 

hang elektoral, posibleng makabuo 
ng mga alyansa sa kapakinabangan 
ng mamamayan at ng kanilang 
pakikibaka. Batid ng relatibong 
higit na naliliwanagang mga lider 
sa pulitika ang lakas ng rebolusyo- 
naryong baseng masa at sa gayo'y 
interesado sila sa pakikipagtulu- 
ngan at suportahan. 

Ilang progresibong partido at 
kandidato labas sa mga mayor na 
partido ng mga mapagsamantalang 
uri ang lumalaban para makakuha 
ng ilang pwesto sa mababang 
kapulungan ng kongreso. Sa kabila 
ng kampanya ng kaaway sa pama- 
maslang at paninira sa 
kanila at ng kakulangan S 
sa pondong pangampa- ug 
nya, kinikilala ang ka- , 
kayahan nilang ma- , BAG 
kuha ang di kukula- 
ngin sa 16% ng mga MS 
boto. Subalit hindi Mig 
sapat ang kanilang a) 
lakas para makagawa ul 
ng kagyat na makabu- 
luhang positibong pag- 
babago sa loob ng sistema. 
Nanganganib pa ngang 
madaya ang Bs mga 
botong makukuha nila 
mula sa mamamayan. 
Ang tiyak na maga- Multo 
gawa nila ay ilantad iN r Yr 
ang kabulukan ng 
sistema at ipag- 
tanggol ang pam- $ 
bansa-demokrati- f 

Pumayag ang rehimeng 


Macapagal-Arroyo na muling ipag- 
patuloy ang pormal na mga pag- 
uusap sa negosasyong pangka- 
payapaan sa pagitan ng Gubyerno 
ng Republika ng Pilipinas (GRP) at 
National Democratic Front of the 
Philippines (NDFP) sa balangkas ng 
The Hague Joint Declaration at 
mga sumunod na kasunduan sa 


YY 
a 
PA 
SA 
HAY 


mga garantiya sa kaligtasan at pro- 
teksyon, reciprocal working commit- 
tees at paggalang sa karapatang- 
tao at internasyunal na makataong 
batas. Malinaw sa Oslo Joint 
Statement na maaaring muling 
ipagpatuloy ng GRP at NDFP ang 
pormal na usapan dahil nagkakaisa 
sila sa mga prinsipyo at batayan sa 
pagsasagawa ng nauukol na epek- 
tibong mga hakbangin at 
pananawagan sa US at iba pang 
gubyerno na tanggalin ang mga 
pangalan ng PKP, BHB at ng pa- 
ngunahing pampulitikang konsul- 
tant ng NDFP mula sa listahan ng 
mga "terorista." 
Napapanahon at nararapat 
nang kagyat na paganahin ng 
magkabilang panig ang 
Joint Monitoring Commit- 
tee, tulad ng isinasaad sa 
Comprehensive Agreement 
on Respect for Human 
Rights and International 
Humanitarian Law, sa 
harap ng laganap na 
mga paglabag sa kara- 
patang-tao, at para 
mapabilis ang negosas- 
yon at pagkakasundo 
sa mga repormang 
panlipunan at pang- 
ekonomya, at sa 
harap ng mabilis na 
lumalalang krisis sa 

w7 syong pangkapa- 
yapaan ang NDFP 
at lahat ng mga rebolusyonaryong 
pwersa at mamamayan na iharap 
ang mga batayang repormang kina- 
kailangan para makamit ang pam- 
bansang kalayaan at demokrasya. 
Maaari lamang sumulong ang 
GRP at NDFP sa pagkakaroon ng 
isang alyansa at tigil-putukan sa 
bisa ng usapang pangkapayapaan 
kung makikiisa ang GRP sa NDFP sa 


paninindigan laban sa panghihi- 
masok at pakikialam ng imperyalis- 
mong US sa mga usapin ng 
Pilipinas sa pangkalahatan at sa 
negosasyong pangkapayapaan sa 
partikular, at kung ang natatanaw 
na kumprehensibong kasunduan sa 
repormang panlipunan at pang- 
ekonomya at kasunduan sa pulitika 
at konstitusyon ay magbibigay- 
wakas sa pang-ekonomya at pam- 
pulitikang dominasyon ng US sa 
Pilipinas. 

Ang imperyalismong US ang 
numero unong kaaway ng mama- 
mayang Pilipino. Ito ang pangu- 
nahing balakid sa pagkakamit ng 
pambansang kalayaan at demokra- 
sya sa Pilipinas. Ito ang pangu- 
nahing hadlang sa makatarungan 
at matagalang kapayapaan. Nais 
pamalagiin ng mga imperyalistang 


Ang platun na nagsisilbing 
pangunahing yunit gerilya 
ay nakabase sa baseng 
gerilya at ang mga iskwad 
gerilya na nagsisilbing 
segundaryong yunit gerilya 
ay nakabase sa mga 
sonang gerilya. 


US ang makamandag na bunga ng 
kanilang agresyon laban sa sam- 
bayanang Pilipino. Isinasangkalan 
nila ang gera laban sa "terorismo" 
upang sindakin ang mamamayan. 
Ginagamit nila ang pagkakalista 
bilang "terorista" para i-blackmail 
ang NDFP at isabotahe ang 
negosasyong pangkapayapaan ng 
GRP at NDFP. 

Ngunit sa katunayan, ang 
imperyalismong US ay humihina 
habang labis nitong binabanat ang 
sarili at sinisikap na ipataw ang 
hegemonya nito sa lahat ng 
mamamayan ng daigdig. Kitang- 
kitang nasasagad ang maaaring 
maipakat na mga pwersa nito sa 


pagkakabalaho nila sa Iraq at 
Afghanistan. Ang presensyang mi- 
litar nito sa mahigit 140 bayan ay 
ikinagagalit ng napakaraming 
mamamayan sa mundo. Lalong ibi- 
naon ng US ang sarili sa wala pang 
kaparis na krisis sa ekonomya at 
pinansya, sa pamamagitan ng pag- 
bubuhos ng mga pondo sa mga 
kontrata para sa produksyong mili- 
tar, sa pagtatayo at paggamit sa 
Department of Homeland Security 
para tiktikan at takutin ang mama- 
mayang Amerikano at sa paglulun- 
sad ng mga gerang agresyon at 
interbensyon. Nang-uupat ito ng 
digma at pasismo sa pamamagitan 
ng pagtutulak sa USA Patriot Act 
bilang modelo ng “"anti-teroris- 
tang" lehislasyon at paggawa ng 
mga ehekutibong dekreto. 

Sa ngayon, inuunti-unti ng US 
ang pag-eestablisa ng presensyang 
militar nito sa Pilipinas at ini- 
lalatag ang batayan para sa mu- 
ling pagtatayo ng mga base mili- 
tar, gamit ang sarisaring pag- 
dadahilan tulad ng mga 
pagsasanay, gera laban sa teroris- 
mo, aksyong sibiko, gawaing 
makatao, at iba pa. Ngunit sa 
hinaharap, mahihirapan nang 
husto ang US na magbigay ng 
pang-ekonomya at pinansyal na 
ayuda sa papet na rehimen nito sa 
Pilipinas kapalit ng mga pribile- 
hiyong ekstra-teritoryal. Maging 
ang mga pampulitikang kinatawan 
ng mga mapagsamantalang uri ay 
magkakainteres nang maghanap 
ng puwang para makapagmaniobra 
sa pamamagitan ng mabuting pa- 
kikipagrelasyon sa ASEAN, China, 
Japan at Europe sa halip na pa- 
ngunahin sa US. 

Ngunit ang di-hamak na mas 
mahalaga para sa sambayanang 
Pilipino kaysa anumang kunsidera- 
syon sa anupamang magagawa ng 
reaksyunaryong gubyerno ay ang 
pagtutuluy-tuloy at pagsusulong 
ng bagong demokratikong rebo- 


lusyon sa pamamagitan ng mata- 
galang digmang bayan at iba pang 
anyo ng pakikibakang masa laban 
sa imperyalismong US at mga 
papet na reaksyunaryo. Pinakama- 
husay na maitataguyod, maipag- 
tatanggol at maisusulong ng 
mamamayang Pilipino ang kani- 
lang pambansa at demokratikong 
mga karapatan at interes sa pama- 
magitan ng pagsusulong ng 
armadong rebolusyon mula sa 
isang antas tungo sa mga kasunod 
na antas. 


Paglaki at pagsulong 
ng Bagong Hukbong Bayan 


Sa absolutong pamumuno ng 
Partido Komunista ng Pilipinas, 
ang Bagong Hukbong Bayan ay 
kumprehensibo at malalim na 
nakinabang sa kritikal at mapan- 
likhang mga tagumpay ng 
Ikalawang Dakilang Kilusang 
Pagwawasto. Nakahalaw ito ng 
mahahalagang aral mula sa maha- 
ba at mayamang karanasan nito sa 
pagrerebolusyon. Nakapag-ipon ito 
ng lakas na sapat upang kilanlin ng 
reaksyunaryong estado bilang pa- 
ngunahing katunggali. 

Para labanan ang malakolonyal 
at malapyudal na katangian ng 
lokal na naghaharing sistema, 
wastong idineklara ng Partido ang 
pangkalahatang linya ng pam- 
bansa-demokratikong rebolusyon 
sa pamumuno ng uring mangga- 
gawa at sa pamamagitan ng mata- 
galang digmang bayan. Rebolusyo- 
naryong pulitika ang namumuno sa 
Bagong Hukbong Bayan. Bilang 
isang rebolusyonaryong hukbo, 
naglilingkod ito sa sambayanan. 
Iminumulat, inoorganisa at 
pinakikilos sila ng BHB. Nakapag- 
tayo na ito ng 128 larangang ger- 
ilya sa buong bayan. Ang mga ito'y 
sumasaklaw sa milyun-milyong 
mamamayan at sa makabuluhang 
bahagi ng karamihan ng mga pru- 

binsya at bayan sa Pilipinas. Ang 
mamamayan ang di-nasasaid na 
bukal ng lakas ng BHB. 

Ang BHB ang pangunahing 
organisasyon ng Partido at mama- 
mayan sa paglaban sa kaaway at sa 
pagtatayo ng mga organo ng 
kapangyarihang pampulitika, sa 
pagpapatupad ng reporma sa lupa 
bilang pangunahing nilalaman ng 
demokratikong rebolusyon at sa 
pagbubuo ng baseng masa. Ang 
BHB ang pwersa sa pagsusulong ng 
armadong pakikibaka bilang pa- 
ngunahing anyo ng pakikibaka. 
Kung wala ang armadong pakikiba- 
ka, kailanma'y di maibabagsak ng 
mamamayan ang reaksyunaryong 
kapangyarihang pang-estado ng 
malalaking kumprador at pangi- 
noong maylupa at di maitatayo 
ang Bs demokratikong estadong 
bayan ng mga manggagawa at 
magsasaka. 

Subalit natural lamang 
para sa BHB na magsimula 
nang maliit at mahina at 
tumungo sa paglaki at 
paglakas. Yugtu-yugto itong 
uunlad, mula sa estrate- pa! 
hikong depensiba tungo sa ` 
estratehikong pagkapatas tungo 
sa estratehikong opensiba. Kaya 
dapat nitong isulong ang estrate- 
hikong linya ng pagkubkob sa 
kalunsuran mula sa kanayunan 
sa mahabang panahon upang 
makapag-ipon ng armadong 
lakas hanggang sa makaya na 
nitong agawin ang mga syudad 
sa pambansang saklaw. 

Sa kasalukuyang yugto ng 
estratehikong depensiba, sini- 
sikap nitong gapiin ang kaaway sa 
pamamagitan ng paglulunsad ng 
mga taktikal na opensiba. 
Inilulunsad lamang nito ang mga 
opensibang kaya nitong ipagwagi. 
Pleksible itong kumikilos sa pama- 
magitan ng mga taktika ng konsen- 
trasyon, dispersal at pagpapalipat- 
lipat na kinakailangan sa isang 

gerang makilos. Kaugnay nito, ang 
BHB ay nakapaglunsad ng mala- 
ganap at masinsing pakikidigmang 
gerilya na nakabatay sa papalawak 
at papalalim na baseng masa para 
makasulong mula sa maaga tungo 
sa panggitnang subyugto ng 
estratehikong depensiba. 

Ngayon, ang BHB ay nasa pro- 
seso ng pagpapaunlad ng mga 
armadong yunit sa antas rehiyon. 
Ang mga ito ay makilos at pleksi- 
ble, relatibong nakatipon at 
mahigpit na nakaugnay sa masa. 
Tinitiyak nila ang seguridad ng 
panrehiyong pamunuan ng Partido 
at ng panrehiyong kumand ng 
hukbo at may kakayahan silang 
madalas na magdeploy ng pwer- 
sang panagupa sa pakikipagkoordi- 
na sa mga yunit ng isa o higit pang 
larangang gerilya upang magkon- 
sentra ng superyor na pwersa 
para manlipol ng mahihinang 
bahagi ng pwersa ng kaaway. 
Gumagamit sila ng estrate- 
hiya at taktikang geril- 
ya. May susing papel 

sila sa mabilis na 
pananamsam ng armas 
mula sa kaaway at sa 
pagpapahinog sa 
gitnang subyugto 
ng estratehikong 
depensiba ng 
digmang ba- 


Relatibo sa 
panrehiyong yunit 
ng BHB bilang panrehiyong sentro 
de grabidad, ang mga larangang 
gerilya ang relatibong nakadispers 
na base ng BHB sa isang partikular 
na rehiyon. Ngunit pinananatili ng 
bawat larangang gerilya ang dating 
panloob na istruktura nito, na may 
sariling sentro de grabidad at mga 
nakakalat na yunit. Ang platun na 


nagsisilbing pangunahing yunit 
gerilya ay nakabase sa baseng ge- 
rilya at ang mga iskwad gerilya na 
nagsisilbing segundaryong yunit 
gerilya ay nakabase sa mga sonang 
gerilya. Pinananatili ng larangang 
gerilya ang 5 desentralisadong 
operasyon nito at naglulunsad ito 
ng mga opensibang kayang ipana- 
lo. Maaari ring ipaloob ang mga ito 
sa mas malalawak na planong 
pang-operasyon na isinasagawa ng 
panrehiyong pwersa. 

Ang mga cruise missile at iba 
pang weapons of mass destruction 
sa kamay ng US ay walang silbi 
laban sa BHB. Maging ang mga 
eroplano at mga kanyon ng mga 
papet nilang pwersa ay wala ring 
silbi. Gayunman, epektibong mag- 
agamit ng kaaway sa taktika ang 
mga night vision goggles, cell- 
phone, tracker, GPS gadget, kevlar 
helmet, armor vest at ang mga kat- 
ulad nito. Mayroon din tayo ng ilan 
sa mga ito at may iba pa tayong 
mga paraan para labanan ang 
kaaway. Subalit ang pinakamabi- 
sang hakbang laban sa mga ito ay 
ang walang humpay na pagpapala- 
ki sa ating baseng masa at paglu- 
lunsad ng mga opensiba laban sa 
kaaway sa madalas na kakayanin. 
Sa gayon, makukuha natin ang bit- 
biting mga kagamitan ng kaaway 
at iba pa. 

Dapat mating lapatan ng 
materyalistang (diyalektika ang 
paglaban sa kaaway. Ang kaaway 
ay hindi kailanman solido at di- 
mapaghahati. Pinaghihiwa-hiwalay 
sila ng pulu-pulong katangian ng 
ating bayan at ng mahirap na 
tereyn, ng mga antas ng kumand, 
ng erya ng pagkakapakat at ng 
yunit o tim na pinagkakatalaga- 
han. Dapat suriing mabuti ng BHB 
ang eksaktong dispusisyon ng 
kaaway na pwersa upang tuklasin 
ang mahihinang bahagi nito o 
lumikha ng mga oportunidad para 
sa mabisang opensiba. Kapag ang 


isang matigas na bahagi ng kaaway 
ay tila di matitinag, ang BHB ay 
kailangang mag-ipon ng datos- 
paniktik at pag-aralan ang 
mabisang anyo ng opensiba. 

Banat na banat ang mga san- 
datahang pwersa ng GRP. 
Limampu't limang porsyento (53%) 
nito ay nakapakat sa Mindanao 
kung saan kumikilos ang BHB at ng 
Bangsa Moro Islamic Liberation 
Army. Tatlumpung porsyento (30%) 
ay nasa Luzon at 17% ay nasa 
Visayas. Iisang batalyong 
pangkombat na may 350 hanggang 
400 katao ang sumasaklaw sa 
abereyds na dalawang prubinsya sa 
Luzon; isang batalyon sa aberyeds 
na isang prubinsya sa Visayas; at 
isang batalyon sa abereyds na 182 
baryo sa Mindanao (pinakamasin- 
sing pakat). Kahit mayroon itong 
mga yunit na pangmalayuan at 
pangkombat, ang mga pwersa ng 
pulisya ay hindi sapat para makon- 
trol ang mga lokal na komunidad. 
Ginagamit na pandagdag sa 
Philippine Army ang CAFGU, CAV at 
iba pang pwersang paramilitar pero 
ang mga ito ang pinakabulnerable 
sa pagdidisarma ng BHB kung 
mahusay na nagagawa ng mga 
rebolusyonaryo ang kinakailangang 
gawaing pampulitika at mahigpit 
na pagsubaybay. 

Kailanma't naisin ay maka- 
paglulunsad ang BHB ng mga tak- 
tikal na opensiba sa alinmang 
mahinang bahagi ng mga pwersang 
militar, pulis at paramilitar. 
Mababa ang moral ng mga pwer- 
sang ito dahil pinaglilingkod sila 
sa interes ng mga imperyalista at 
lokal na naghaharing uri. 
Kinamumuhian sila ng malawak na 
masa ng sambayanan dahil inaa- 
gaw nila ang mga pondo para sa 
mga serbisyong publiko (eduka- 
syon, kalusugan, pabahay at iba 
pa) at dahil sa laganap na korap- 
syon sa paggastos ng mga pondo 


para sa militar, pulis at paniktik. 
Ang karaniwang mga tauhan ng 
mga pwersang militar, pulis at 
paramilitar ay namumuhi sa korap- 
syon sa hanay ng mga upisyal. 
Karaniwan silang nadadaya sa 
kanilang mga batayang rasyon at 
iba pang benepisyo. Maging ang 
mga kagamitang militar ay 
nakararating sa black market (iligal 
na pamilihan). 

Naglulunsad ang BHB ng mga 
batayang opensibong operasyon 
upang lipulin ang mga pwersa ng 
kaaway at agawin ang kanilang 
armas. Dapat tayong mag- 
pakahusay sa ganitong mga 
operasyon dahil ito ang tanging 
paraan para madurog ang kapang- 
yarihan ng kaaway at mapasaatin 
ang armadong lakas nito. 
Kaalinsabay, dapat nating pag- 
aralan kung paano sa pagwawatak- 
watakin ang mga pwersa ng 
kaaway. Dapat nating tratuhin 
nang may kaluwagan ang mga 
bihag alinsunod sa Geneva 
Conventions at Protocol I at ipaki- 
ta na mahusay nating tinatrato ang 
mga sumusuko o mga nawawalan 
ng kapasidad na lumaban sa pros- 
eso ng kombat. 

Dapat tayong maglunsad ng 
mga espesyal na opensibong 
operasyon upang bulabugin 
ang mga operasyong mili- 
tar ng kaaway, ipatupad 
ang mga rebolusyo- 
naryong batas at 
patakaran at arestu- 
hin o nyutralisahin ang 
pinakamasasahol na 
lumalabag sa karapatang- 
tao, mga mandarambong 
at mga mangangalakal ng 


bawal na gamot. a 
Alinsunod sa prinsipyo, je a 
inaaresto natin ang mga yu, 


pinakapusakal na mga GA 
kriminal para sila'y VA 
maimbestigahan at ma- rar” 


litis. Ginagamitan lamang natin 
sila ng armadong dahas kapag 
sila'y armado at mapanganib at 
kailangang tiyakin ang kaligtasan 
ng ating mga tim na tagaaresto. 


Laban sa interbensyon 
at agresyon ng US 


Pinag-iibayo ng US ang inter- 
bensyong militar at mga opensi- 
bong operasyon nito sa Pilipinas. 
Ultimong layunin nito ang pang- 
matagalang pagtatalaga ng mga 
tropa nito at muling pagtatatag ng 
mga base militar nito sa Pilipinas 
para sindakin at "pigilin" ang 
ibang mga bayan sa East Asia. Sa 
ngayon ay ipinapakat ang mga 
pwersang pangkombat ng US sa 
larangan ng digma at naghahamon 
ng laban sa BHB. Dapat nating ba- 
laan ang US na tigilan nito ang 
pagpapakat ng mga pwersang mili- 
tar nito at ang paglapastangan sa 
pambansang soberanya ng sam- 
bayanang Pilipino at teritoryal na 
integridad ng Pilipinas. 

Alinsunod sa internasyunal na 
batas, ang katangian ng gera sa 
pagitan ng GRP at ng rebolusyo- 
naryong gubyernong bayan (na 
kinakatawan ng NDFP) ay isang 
gera sibil kahit pa ang GRP ay labis 
na nakasalig sa indoktrinasyon, 
treyning at kagamitan mula sa US. 


Gayunman, sa harap ng 
kasalukuyang interbensyong 
militar ng US, ang sam- 


bayanang Pilipino at lahat ng 
rebolusyonaryong pwersa ay 
dapat maging handang lu- 
maban sa isang gerang 
agresyon ng US gaano man 
ito kaasaklaw at kailan- 
man ito maganap. Ang 
agresyon ay maaaring 
mangyari anumang oras 
na mag-isang akalain 
ng US na madali 
nitong malilipol ang 

BHB o magpasya itong wala nang 
kakayahan ang mga papet na 
armadong pwersa na panatilihin 
ang lokal na naghaharing sistema. 

Ang paglaban at pagdaig sa 
gerang agresyon ng US ay manga- 
ngahulugan ng pagbibigay-hus- 
tisya sa 1.5 milyong Pilipinong 
pinaslang ng mga imperyalistang 
US sapul nang magsimula ang 
Digmaang Pilipino-Amerikano 
noong 1899 hanggang sa katapu- 
san ng kampanyang pasipikasyon 
noong 1913, pagkakamit ng tagum- 
pay ng bagong demokratikong 
rebolusyon at pag-aambag sa rebo- 
lusyonaryong pakikibaka ng sang- 
katauhan laban sa imperyalismo at 
para sa pambansang kalayaan, 


ANG BAYAN Marso 29, 2004 


demokrasya, sosyalismo at panda- 
igdigang kapayapaan. 

Sa kahuli-hulihan, ang imperya- 
lismong US ang pinakabrutal na 
tagapagtanggol ng lokal na nagha- 
haring sistema ng malalaking 
kumprador at panginoong maylupa. 
Dapat nating gawing inutil ang 
imperyalismong US sa pamamagi- 
tan ng paggapi sa mga reaksyu- 
naryong papet nito sa gera sibil o 
paggapi sa gerang agresyon na 
malamang na ilunsad ng imperyal- 
ismong US. Dapat tayong maghan- 
da para sa pinakamasahol na posi- 
bilidad para makaasa sa pinaka- 
mainam. 

Ang paglaganap at pag-igting 
ng mga rebolusyonaryong pakikiba- 


ka ng mamamayan laban sa 
imperyalismong US sa pandaigdi- 
gang saklaw ay maaaring pumawi o 
makabawas sa kakayahan ng US na 
maglunsad ng agresyon laban sa 
mamamayang Pilipino. Dapat ta- 
yong kumilos kaagapay ng sam- 
bayanang ng daigdig. Dapat nating 
iambag ang abot ng ating makakaya 
sa pandaigdigang anti-imperyalis- 
tang pakikibaka. Sa gayon, maaasa- 
han din natin ang pinakamahusay 
na ambag mula sa mga rebolusy- 
onaryong pakikibaka ng ibang mga 
bayan. Dapat palayain sa salot ang 
sangkatauhan upang maitayo ang 
isang bago at mas mabuting mundo 
na may higit na kalayaan at 
lahatang-panig na kaunlaran. AB 


